Верници и свештенство Српске православне цркве данас славе Усркс, чије је обележавање почело поноћном литургијом и наставиће се свечаним јутарњим литургијама у црквама широм земље.



Поноћну литургију у Храму светог Саве на Врачару, којој присуствује председник Срибије Томислав Николић, министар правде Никола Селаковић, амбасадор Велике Британије у Србији Денис Киф, саветник председника Оливер Антић, као и велики број верника, служио је патријарх Иринеј.

Претходно је на аеродрому "Никола Тесла" дочекан Благодатни огањ, пламен са Христовог гроба у Јерусалиму, који је у Београд донела државно-црквена делегација.



Свети пламен који се сваке године на Велику суботу пали над Христовим гробом у Београд је допремљен у предвечерје јулијанског Васкрса. Делић чудотворног пламена до Аеродрома "Никола Тесла" у специјалним лампама авионом из Тел Авива пренела је делегација СПЦ и државе коју су предводили владика славонски Јован (Ћулибрк) и заменик директора Канцеларије за КиМ Душан ЈововићОгањ је затим, уз свечану пратњу, пренет до Храма Светог Саве, где је уз постројену гарду Војске Србије, предат патријарху Иринеју који га је са свештенством поделио верницима.





Патријарх Иринеј је у Ускршњој посланици поручио да никада не заборавимо да Васкрс значи почетак, сигурни залог и темељ нашег Васкрсења.



Пожелео је и да овај Ускрс свима донесе веру, наду, љубав и вечни живот, а односе тугу и смрт. "Овим поздравом, обрадујмо нашу браћу и сестре на Косову и Метохији који данас са нама славе победу добра над злом, живота над смрћу, Христа васкрслога над силама таме", наведено је у Посланици патријарха, која ове године први пут није прочитана пред новинарима.



Патријарх је позвао вернике да се помоле господу васкрсломе да се мир врати свуда одакле је протеран, на првом месту у наша срца и у наше домове.



"Поздрављајући вас, браћо и сестре, најрадоснијим васкршњим поздравом, позивамо вас да живите у љубави према Богу и ближњима, ходећи тако путем који води у вечни живот, јер ћемо само тако постати и бити синови и кћери васкрсења. Стога, чувајте у љубави тајну живота коју је установио и осветио сам Бог. Ово ради благостања и угледа нашега, ради наше деце - највећега блага, због којих живимо и радимо. Искрена верност и узајамно праштање да не изостане", наведено је у Посланици.



Поводом Ускрса, честитке патријарху, архијерејима, свештенству, монаштву и верницима СПЦ упутио је државни врх Србије.



Председник Томислав Николић у честитки је пожелео да се на празник наде и симбол вере у будућност, присетимо правих вредности. "Живимо у времену пуном изазова и искушења, желим да се на Ускрс, празник наде и симбол вере у будућност, присетимо правих вредности. Да се посветимо породици, међусобном уважавању, љубави, миру и слози, јер само то нас може начинити бољим људима како бисмо чинећи добро другима, могли очекивати добро за себе", навео је Николић у честитки. "Нека Ускрс донесе у наше домове добро здравље, благостање, солидарност и снагу", поручио је председник.



Председник Владе Александар Вучић честитао је Ускрс уз поруку да се радом и упорношћу могу победити проблеми који изгледају нерешиви. "Васкрсли Господ је победио непобедиво, а свако од нас само својом марљивошћу, великим радом и упорношћу може да победи све проблеме који нам изгледају нерешиви," истакао је Вучић.



Председница Народне скупштине Маја Гојковић честитала је Ускрс, у име Народне скупштине и њено лично име, са жељом да донесе међусобно разумевање и толеранцију.



Васкрсење Христово данас, поред српске, обележавају руска, грчка, бугарска и етиопска црква, као и један Ескима који живе на Аљасци.



Ускрс је покретан празник који се одређује према природном календару и увек се везује за недељу са одступањем од 35 дана.



Ускршње славље је за вернике крај Великог поста, који спада у најстроже постове, а први мрсни залогаји требало би да буду ускршња јаја која, се према обичају, фарбају у црвено као симбол проливене Христове крви.



СВЕТИ ОГАЊ У БЕОГРАДУ

ЗАЈЕДНО са Благодатним огњем српска црквено-државна делегација у Београд је из Јерусалима донела и два часна крста. На тај начин настављена је традиција доношења ових реликвија, започета са благословом патријарха Павла 2006. године. Они су намењени двема спомен-црквама, подигнутим у знак сећања на српске жртве у Другом светском рату - Цркви рођења Светог Јована Крститеља у Јасеновцу и Храму Васкрсења Христовог у Пребиловцима.





Пламен Благодатног огња у Србију донела је званична државно-црквена делегација и тим поводом организује се свечани дочек испред Храма Светог Саве.

Шта је Благодатни огањ можете прочитати ОВДЕ.

Благодатни огањ се сматра највећим чудом православља и јавља се вековима увек на истом месту у исти дан, на Велику суботу.





За Благодатни огањ кажу да у првим минутима нема својства ватре, да не пече и не гори.

Пламен Благодатног огња неће горети само у Београду. Свештеници ће га однети и у Крушевац, Врање, Бањалуку.

У понедељак ће бити у манастирима на Косову и Метохији, прво у Грачаници. Осим у Србији пламен ће горети у храмовима српске православне цркве у Републици Српској, Црној Гори, Хрватској и Босни и Херцеговини.

БЛАГОСЛОВ ТРИ ЦРКВЕ

ЈЕРУСАЛИМСКИ огањ у Србију је допремљен уз благослов три православне цркве - Јерусалимске, Руске и Српске. У Патријаршији СПЦ кажу да ће овакви васкршњи обреди постати редовна пракса. Њихов циљ је јачање вере и развој свести о јединству свих православних хришћана.



Митрополит црногорско-приморски Амфилохије је предводио Васкршњу литургију у Саборном храму Христовог васкрсења у Подгорици. Током литургије донет је, први пут у историји, благодатни огањ из Јерусалима, који је пре тога унет у Цетињски манастир.

- Циљ Благодатног огња је да нас подсети на љубав која нас обједињује, као и на истину да смо одувек били јерусалимска црква - рекао је митрополит Амфилохије. - То што сада неко то доводи под знак питања, стварајући неке нове секте и своје цркве, не божје већ безбожне, ради својих интереса, сведочанство је о снази наше цркве.





ХИЉАДЕ ХРИШЋАНА НА ЦЕРЕМОНИЈИ У ЈЕРУСАЛИМУ



Хиљаде хришћанских ходочасника испуниле су данас древну цркву Светог гроба у Јерусалиму на церемонији Светог огња, уочи прославе православног Ускрса.



Полицијски портпарол Луба Самри изјавила је да су се десетине хиљада православних хришћана окупиле у цркви и у околним уским улицама у јерусалимском старом граду, поводом церемоније одржане уз јаке мере безбедности.



Ходочасници из православних земаља и Арапи хришћани, који живе у Светој земљи, брзо су палили свежњеве од 33 свећа пламеном који се појавио у цкрви.



Тај Свети огањ сада путује авионима у православне земље.



Верници сматрају да "божанска ватра из небеса пали свеће које држи јерусалимски патријарх над Христовим гробом, током церемоније која датира из 4. века и симболизиује ускрснуће Христа", наводи АФП.



Свети огањ се сматра чудом, које се догађа једном годишње на Велику суботу.



Церемонија почиње процесијом око цркве након које се сва светла гасе, пре него што у њу уђе грчки православни патријарх Јерусалима.



И ходочасници и свештенсто кажу да Свети огањ не пече у првим тренуцима.Црква Светог гроба подигнута је на месту где је по хришћанском веровању Исус разапет, сахрањен и васкрнусо.Прошле недлеје је тамо слављен Ускрс по грегоријанском календару.

JАГОДИНА: БЛАГОДАТНИ ОГАЊ ДОЧЕКАЛО НЕКОЛИКО СТОТИНА ВЕРНИКА

Благодатни огањ из Храма Васкрсење Христово у Jерусалему дочекало jе у Jагодињи свештенство СПЦ и неколико стотина верника овог града и Поморавског округа.

Благодатни огањ jе дочекан у Саборноj цркви "Светих апостола Патра и Павла" у Jагодини, а стигао jе пред поноћ, пред почетак Васкршњег jутрења.

Свештенство и верници у свечаноj литиjи око цркве, носили су упаљене свеће пламеном из Jерусалема.

Пламен из Jерусалема, из цркве Гроба Господњег, прво jе дочекан у Храму "Светог Саве" у Београду где су га дочекали патриjарх српски Иринеj, председник Србиjе Tомислав Николић и верници, а затим jе пренет у Jагодину и друге градове у Србиjи и на Kосову и Mетохиjи, Републици Српскоj, Хрватскоj и Црноj Гори.



